फर्राटे से बोलीं छात्राएं, प्रभावित दिखे अफसर
हरियाणा के शिक्षा िवशेषज्ञों ने आवासीय िवद्यालय के बच्चों से मुलाकात की
भास्कर न्यूज | जगदलपुर
हरियाणा के सीईआरटी और छत्तीसगढ़ के एसईआरटी के अधिकारियों ने विभिन्न स्कूलों में छात्रों से चर्चा कर बस्तर में शिक्षा के स्तर का जायजा लिया।
उन्होंने कस्तूरबा आवासीय विद्यालय के बच्चों से की चर्चा की इस दौरान उनके बीच सवाल-जवाब भी हुए। जब वे लौटने लगे तो छात्राओं ने उनसे पूछा कि आप लोगों ने हमसे प्रश्न तो कर लिए अब अपना परिचय भी दें जिससे हमें भी जानकारी मिल सके। अफसरों ने बच्चों की बेबाकी से प्रभावित हुए और कहा कि उन्हें लोगों ने बस्तर जाने से मना किया था, लेकिन यहां आकर सभी गलतफहमी दूर हो गई। वे यहां दोबारा आना चाहते हैं। सुरिंदर सिंधु के नेतृत्व में आई टीम बस्तर जैसे इलाके में तमाम असुविधाओं के बीच शिक्षा के स्तर को देख चकित रह गए। कलेक्टर अमित कटारिया ने बताया कि अधिकारियों ने प्रयास विद्यालय, कस्तूरबा अावासीय विद्यालय लोहंडीगुड़ा, ई लर्निंग सेंटर, डाइट बस्तर का निरीक्षण किया। अधिकारियों ने हरियाणा की शिक्षा व्यवस्था और वहां शिक्षकों की पदस्थापना व तबादला समेत अन्य जानकारी ऑनलाइन होने की बात कही जिससे पारदर्शिता बनी रहती है। शिक्षा के क्षेत्र में नए प्रयोगों के बारे में भी उन्होंने बताया।
कस्तूरबा विद्यालय में छात्राओं से मुलाकात करते शिक्षा अधिकारी।
bho_Deva hin_Deva bho_Deva hin_Deva hin_Deva awa_Deva